CELEX: 62013CA0244
Language: sl
Date: 2014-07-10 00:00:00
Title: Zadeva C-244/13: Sodba Sodišča (drugi senat) z dne 10. julija 2014 (predlog za sprejetje predhodne odločbe High Court of Ireland – Irska) – Ewaen Fred Ogieriakhi proti Minister for Justice and Equality, Irski, Attorney General, An Post (Predhodno odločanje — Direktiva 2004/38/ES — Člen 16(2) — Pravica družinskih članov državljana Unije, ki so državljani tretjih držav, do stalnega prebivanja — Konec skupnega življenja zakoncev — Takojšen začetek življenja z drugima partnerjema med nepretrganim obdobjem petih let — Uredba (EGS) št. 1612/68 — Člen 10(3) — Pogoji — Kršitev prava Unije, ki jo stori država članica — Preizkus narave zadevne kršitve — Nujnost predhodnega odločanja)

15.9.2014   
            
            
               SL
            
            
               Uradni list Evropske unije
            
            
               C 315/15
            
         Sodba Sodišča (drugi senat) z dne 10. julija 2014 (predlog za sprejetje predhodne odločbe High Court of Ireland – Irska) – Ewaen Fred Ogieriakhi proti Minister for Justice and Equality, Irski, Attorney General, An Post
   (Zadeva C-244/13) (1)
   
   ((Predhodno odločanje - Direktiva 2004/38/ES - Člen 16(2) - Pravica družinskih članov državljana Unije, ki so državljani tretjih držav, do stalnega prebivanja - Konec skupnega življenja zakoncev - Takojšen začetek življenja z drugima partnerjema med nepretrganim obdobjem petih let - Uredba (EGS) št. 1612/68 - Člen 10(3) - Pogoji - Kršitev prava Unije, ki jo stori država članica - Preizkus narave zadevne kršitve - Nujnost predhodnega odločanja))
   2014/C 315/22
   Jezik postopka: angleščina
   
      Predložitveno sodišče
   
   High Court of Ireland
   
      Stranke v postopku v glavni stvari
   
   
      Tožeča stranka: Ewaen Fred Ogieriakhi
   
      Tožena stranka: Minister for Justice and Equality, Irska, Attorney General, An Post
   
      Izrek
   
   
               1.
            
            
               Člen 16(2) Direktive Evropskega parlamenta in Sveta 2004/38/ES z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja Direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EEC je treba razlagati tako, da je treba šteti, da je državljan tretje države, ki je pred dnem prenosa te direktive nepretrgano pet let prebival v državi članici kot zakonec državljana Unije, ki je zaposlen v navedeni državi članici, pridobil pravico do stalnega prebivanja iz te določbe, čeprav sta se zakonca v tem obdobju odločila živeti ločeno in sta začela živeti z drugima partnerjema, zakonec, ki je državljan Unije, pa navedenemu državljanu tretje države od tedaj ni nikoli več zagotavljal ali dajal na voljo stanovanja, v katerem je zadnjenavedeni prebival.
            
         
               2.
            
            
               To, da je v okviru odškodninske tožbe zaradi kršitve prava Unije nacionalno sodišče menilo, da je treba v predhodno odločanje predložiti vprašanje o pravu Unije, ki se obravnava v postopku v glavni stvari, se ne sme šteti za odločilni dejavnik pri ugotavljanju, ali je država članica očitno kršila to pravo.
            
         
      (1)  UL C 189, 29.6.2013.